
ΦΡΑΝΤΖΕΣΚΑ ΑΛΕΞΟΠΟΥΛΟΥ ΠΕΤΡΑΚΗ
Δωροβροχή
Εικονογράφηση: Πέτρος Μπουλούμπασης  
Σειρά: Χριστουγεννιάτικα βιβλία 

για παιδιά ηλικίας 4+

Σελίδες: 24 · Σχήμα: 22Χ22

ΙSBN: 978-960-569-498-2 · Τιμή: 3,99 €


Τι θα συμβεί όταν αρχίσει να βρέχει δώρα;
 Δώρα που πέφτουν από τον ουρανό κατευθείαν στο κεφάλι του Μάρκου; 

Κι αν ο Μάρκος θέλει να κρατήσει όλα τα δώρα για τον εαυτό του; 

Τα υπόλοιπα παιδάκια τι θα κάνουν; 
Ένα συγκινητικό βιβλίο για την πραγματική αξία των Χριστουγέννων

	Η Φραντζέσκα Αλεξοπούλου-Πετράκη γεννήθηκε στην Αθήνα και έχει αποφοιτήσει από το τμήμα Σκηνογραφίας - Ενδυματολογίας, της Ανωτέρας Σχολής Κινηματογράφου Λ. Σταυράκου, όπου και τιμήθηκε με το Α' βραβείο ενδυματολογίας για τη μικρού μήκους ταινία ΑΜΟ-AMAS-AMAT. Επίσης, έχει αποφοιτήσει από το Τμήμα Παιδαγωγών-Νηπιαγωγών του ΙΕΚ Σωτηροπούλου.

Εργάστηκε ως σκηνογράφος–ενδυματολόγος και βοηθός σκηνοθέτη για αρκετά χρόνια στην τηλεόραση, τον κινηματογράφο και το θέατρο. Ειδικότερα, οργάνωσε τα σκηνικά–κοστούμια για παιδικές παραστάσεις, ανέλαβε τα σκηνικά για εορταστικές εκπομπές του τηλεοπτικού καναλιού Mega και έκανε την οργάνωση παραγωγής της ροκ όπερας του Μίμη Πλέσσα «Ορφέας και Ευριδίκη», που ανέβηκε στο θέατρο Λυκαβηττού. Τα τελευταία είκοσι δύο χρόνια εργάστηκε στο χώρο του παιδικού βιβλίου ως υπεύθυνη δημοσίων σχέσεων και μάρκετινγκ. Κατοικεί στην Πεύκη με τον σύζυγο και τους δύο γιους της και στον ελεύθερό της χρόνο ασχολείται με την Ικεμπάνα (ιαπωνική παραδοσιακή ανθοδετική τέχνη). 

	Το πρώτο της εικονογραφημένο παιδικό βιβλίο Φίλοι; Φως-Φανάρι! (2005), τιμήθηκε με το βραβείο Πηνελόπης Μαξίμου (προσχολικής -πρωτοσχολικής ηλικίας) από τον Κύκλο του Ελληνικού Παιδικού Βιβλίου (Απρίλιος 2006) και το Κρατικό Βραβείο Εικονογράφησης (εικονογράφος : Μαρία Τζαμπούρα). Το δεύτερό της βιβλίο με τίτλο Θέλω να γίνω ήρωας! (2007) μπήκε στη short list των βραβείων του λογοτεχνικού περιοδικού Διαβάζω. Το οικολογικό βιβλίο της με τίτλο Ο πλανήτης εκπέμπει SOS (2009) συνοδεύεται από ένα κείμενο με τις σκέψεις της Ελένης Σβορώνου για το θέμα. Το βιβλίο της Ένα, δύο, τρία, ζήτω η οικονομία μοιράστηκε σε πάνω από 30.000 παιδιά από την AlphaBank και έχει θέμα την οικονομία και αποταμίευση. Το βιβλίο της Όνειρα και Ελπίδες, μια Ειδική Έκδοση του Συλλόγου Φροντίδα (για παιδιά με εγκεφαλικές παθήσεις www.frodida.gr) έχει θέμα τα Special Olympics και φτιάχτηκε ειδικά για τους μικρούς αυτούς ήρωες. Το βιβλίο της, το Μια πιο ωραία πεταλούδα από τις Εκδόσεις Παπαδόπουλος, κυκλοφόρησε από τον Σύλλογο Φροντίδα τον Δεκέμβριο του 2013. Από τις εκδόσεις Παπαδόπουλος κυκλοφορούν επίσης το Θέλω πάντα να γελάς (2014) και το Ονειρεύομαι με μάτια ανοιχτά (2015). 

